1920 йылда йәш революцион коммунистар союзы сафына баҫа һәм 1924 йылға тиклем ауыл комсомол ячейкаһы, волость комитеты, йәш революцион коммунистар союзының район комитеты секретары була. Шул уҡ йылдарҙа бер юлы волость китапхана-читальняһы мөдире, ауыл Советы секретары вазифаларын башҡара, халыҡ араһында белемһеҙлекте бөтөрөү буйынса эш алып бара. 1926 йылда егерме ике йәшендә Рәсәй коммунистар партияһы ағзаһы булып китә.